**Smarties** on makeinen, jossa on värikäs päällyste ja sisällä suklaata. Smarties-makeiset ovat suuressa suosiossa Kanadassa, Isossa-Britanniassa, Irlannissa, Australiassa, Espanjassa, Kreikassa ja Etelä-Afrikassa. Niiden kehittämisen aloitti H.I. Rowntree & Co. vuonna 1882. Nykyään Smartiesia valmistaa Nestlé.

Smartiesit ovat pyöreän linssin muotoisia, läpimitaltaan 5 mm korkeita ja 15 mm leveitä. Niitä on saatavilla kahdeksaa eri väriä: punaista, oranssia, keltaista, vihreää, sinistä, violettia, vaaleanpunaista ja ruskeaa. Joissakin maissa tosin siniset Smartiet on korvattu valkoisilla.

Historia
--------

Rowntree's-makeisyritys valmisti "Chocolate Beans" -suklaapapuja jo vuodesta 1882 lähtien Yorkissa, Englannissa. Kyseinen tuote uudelleennimettiin "Smarties Chocolate Beansiksi" vuonna 1937. Vuonna 1977 Rowntrees pakotettiin kuitenkin poistamaan kaksi sanaa (chocolate ja beans) tuotteensa nimestä noudattaakseen standardeja vaatimuksia, sillä sana "beans" (pavut) katsottiin harhaanjohtavaksi. Sen jälkeen nimeksi vaihtui "Milk Crisp Sugar Shell". Myöhemmin se uudelleennimettiin "Smartiesiksi".

Smarties-makeisia ei valmisteta enää Yorkissa. Tuotanto on siirretty sieltä Saksaan, jossa kolmasosa tuotannosta oli jo valmiiksi. Euroopan ulkopuolella Nestlén suurin Smarties-makeistehdas on Kanadassa, jossa Nestlé on valmistanut Smartieseja jo vuodesta 1918.

Värit
-----

Smarties-karkkeja.
Iso-Britanniassa myytävät Smarties-makeiset ennen luonnollisiin väriaineisiin siirtymistä ja sen jälkeen. Sittemmin valkeiden tilalle on tullut luonnollinen sininen.
Ensimmäisten Smarties-värien joukossa olivat vaaleanruskeat Smarties-makeiset. Ne korvattiin vuonna 1988 sinisellä Smartiella. Ennen vuotta 1958 tummanruskeat Smarties-makeiset maistuivat suklaalta, kun taas vaaleanruskea maistui kahvilta. Oranssien Smarties-makeisten suklaa oli, ja Iso-Britanniassa on edelleenkin, appelsiininmakuista.

Vuonna 2006 tiedotettiin, että Nestlé aikoo poistaa kaikki keinotekoiset väriaineet Smarties-makeisista Iso-Britanniassa, johtuen siitä kun kuluttajat olivat huolissaan kemiallisten väriaineiden vaikutuksesta lasten terveydelle. Nestlé päätti korvata kaikki keinotekoiset väriaineet luonnollisilla, mutta koska heillä ei ollut käytössä sinistä luonnollista väriainetta, siniset Smartiet poistettiin valikoimasta. Tämä aiheutti myös harhaluuloja, että ainoastaan siniset Smartiet olisivat aiheuttaneet lapsiin hyperaktiivisuutta. Niiden tilalle tulivat valkoiset Smartiet. Valkoiset Smartiet kuitenkin vedettiin myöhemmin pois markkinoilta ja siniset Smartiesit otettiin Iso-Britanniassa takaisin valikoimaan helmikuussa 2008, käyttäen niiden väriaineena syanobakteeri Spirulinasta tuotettua väriainetta.

Kanadassa keinotekoiset väriaineet poistettiin Smartieseista maaliskuussa 2009. Uusi kokoelma sisälsi keltaisen, ruskean, oranssin, punaisen, vihreän, vaaleanpunaisen ja purppuran värisiä makeisia. Siniset Smartiet tulivat sielläkin takaisin valikoimaan toukokuussa 2010.
Punaisten Smartiesien väriaine valmistettiin ennen kokenillikirvasta. Väri valmistettiin uuttamalla naaraspuolisista kokenillikirvoista. Iso-Britanniassa punaiset Smartiet värjätään nykyisin punakaalista saatavalla väriaineella. Tästä huolimatta ne eivät kuitenkaan ole sopivia kasvissyöjille, koska ne sisältävät heraa, joka on tuotettu maidosta eläinperäisen juoksutteen avulla.

### Luettelo väreistä

* Punainen
* Oranssi
* Keltainen
* Vihreä
* Sininen
* Purppura
* Vaaleanpunainen
* Ruskea
* Valkoinen

Katso myös
----------

* M&M's
* Reese's Pieces
* Skittles

Lähteet
-------

1. ↑  Smarties *nestle.co.uk*.  Arkistoitu 13.9.2018. Viitattu 17.6.2012.
2. ↑  Bradley, John (2011). Cadbury's Purple Reign: The Story Behind Chocolate's Best-Loved Brand. John Wiley and Sons.
3. ↑  Ben Schott: Schott's Food & Drink Miscellany
4. ↑  Why blue Smarties are turning white *dailymail.co.uk*.
5. ↑  Smarties manufacturer brings back the blues *guardian.co.uk*.
6. ↑  UK *news.bbc.co.uk*.
7. ↑  Nestle : SMARTIES No Artificial Colours *nestle.ca*.
8. ↑  Veggies Beware! *lifeandhealth.guardian.co.uk*.
9. ↑  Vegetarians see red over Smarties dye - News *manchestereveningnews.co.uk*.
10. ↑  Smarties are not vegetarian *jackstow.com*.  Arkistoitu 21.6.2012. Viitattu 17.6.2012.

Aiheesta muualla
----------------

* Kuvia tai muita tiedostoja aiheesta **Smarties** Wikimedia Commonsissa